Mi nexdem tasleḍt tasnalɣant n yismawen n yidgan, nufa-d 67 n yismawen d iḥerfiyen ṭṭfen azal n 35, 48% seg amud, ismawen isuddimen nufa-d 26 ṭṭfen azal n 13, 97% seg amud, ismawen uddisen nufa-d 93 ṭṭfen azal n 50% seg amud. Nufa-d d ismawen uddisen i d-yufraren s waṭas acku yettuɣal usemmi n wadeg ɣer Bab-is neɣ ɣer wayen yellan deg ugama, ma d ismawen ireṭṭalen nesɛa 43 ṭṭfen azal n 23, 11% seg amud, nufa-d ismawen ireṭṭalen ur ggiten ara acku tuget n yismawen n yidgan n wusun n Ḥiẓer d inaṣliyen n tmaziɣt.